**Anglisztika alapszakos (B. A.) szakdolgozat részletes formai és tartalmi követelményei**

A szakdolgozattal kapcsolatos kari elvárások összefoglalóját lásd a kari [honlapon](https://btk.pte.hu/hu/hallgatoinknak/tanulmanyi-informaciok/szakdolgozat-zarovizsga).

A szakdolgozat nyelve angol, brit vagy USA-amerikai helyesírással. Terjedelme kb. 40 000 leütés, szóközökkel együtt. Oldalakban mérve ez minimum 20, maximum 25 oldalt jelent. A szakdolgozat fő szövegének leütés- vagy oldalszámába nem tartoznak bele a következő részek:

1. Absztrakt

2. Tartalomjegyzék

3. Mellékletek (amennyiben vannak)

5. Idézett művek jegyzéke

Az oldalszámozást a lap alján, középen kell elhelyezni. Előírt formátum: A/4; 1,5-es sorköz; margók: alul, felül, jobb és bal oldalon egyaránt 2,5 cm. Betűtípus: Times New Roman, 12-es betűméret. A szakdolgozat beadása elektronikus formában történik. A szakdolgozat teljes anyagát egy dokumentumban, pdf vagy doc formátumban az alábbi címséma szerint kell elmenteni:

<leadás éve>\_<szakdolgozó neve>\_<cím első 4 szava vagy 30 karaktere>.<kiterjesztés>

Példa formátum: 2014\_Minta Katalin\_Assimilation in Julia Alvarez.pdf

Az elektronikus dokumentumot a Neptun rendszeren keresztül kell megküldeni a Tanulmányi Osztálynak.

**A szakdolgozat szerkezeti felépítése, tagolása:**

Címoldal (első oldal): A szakdolgozat címe magyar és angol nyelven, szerző neve, témavezető(k) neve, beosztása, tudományos fokozata, a PTE BTK illetékes egységének megnevezése

Absztrakt: 150-200 szó (kb. fél oldal terjedelemben)

Tartalomjegyzék: A következő, új oldal (legfeljebb egy oldal terjedelemben).

Szöveges rész

A szakdolgozat kövesse a tudományos munkákra jellemző szerkezeti tagolást, tehát külön fejezetekbe legyenek szedve az alábbi címek, az alábbi módon sorszámozva:

* Bevezető (Introduction)
* 1., 2. és 3. fejezet; indokolt esetben 4. fejezet (Chapter 1, etc.)
* Konklúzió (Conclusion)
* Idézett művek jegyzéke (irodalom és kultúra szakdolgozatoknál: Works Cited; nyelvészet és alkalmazott nyelvészet szakdolgozatoknál: References), 15 vagy annál több, aktívan hivatkozott forrás
* Mellékletek, amennyiben vannak (Appendix 1, etc.)

Utolsó lapon

Nyilatkozat, melyben a szerző nyilatkozik a munka eredetiségéről, ezt saját kezű aláírással kell ellátni.

**Egyéb formai követelmények**

* A szakdolgozat szövegének következetesen követnie kell az MLA vagy az APA hivatkozási rendszerek aktuális követelményeit. Az irodalom és kultúra szakdolgozatok esetében az MLA <<https://style.mla.org/>>, nyelvészet és alkalmazott nyelvészet szakdolgozatok esetében az APA formátum <<https://apastyle.apa.org/>> ajánlott.
* A szakdolgozat szövegében képre, táblázatra a sorszámmal hivatkozzon a szerző (pl. 4. ábra, 3. táblázat stb.)
* Az irodalmi hivatkozásokat betűrendben (abc), sorszámozva kell megadni, az MLA 9-es / APA 7-es formátumnak megfelelően
* Hivatkozás az irodalomra a szövegben zárójelben történik:
  + Egy szerző esetén:

- MLA-ben a szerző vezetékneve (vessző nélkül) és oldalszám: (Abbott 28)

- APA-ben: évszám a szerző után: (Abbott, 2019, pp. 28-29)

* + Két szerző esetén: a szerzők vezetékneve, évszám

- MLA-ben a szerzők vezetékneve és oldalszám, vessző nélkül: (Gilbert and Gubar 67)

- APA-ben a szerzők vezetékneve, évszám, oldalszám, vesszőkkel (Gilbert and Gubar, YEAR, p. 67)

* + Több szerző esetén:

- MLA-ben: (Blasiole et al. 88)

- APA: (Blasiole et al., YEAR, p. 88)

* 1. További részletekért, példákért ld. az MLA 9 / APA 7 kézikönyvet vagy a fenti weboldalakat.

|  |  |  |
| --- | --- | --- |
| ALAPSZAKOS SZAKDOLGOZAT  *Title of the thesis:*  *Subtitle of the thesis (if any)*   |  |  | | --- | --- | | **Témavezető:**  Dr. Surname Given Name  academic title | **Készítette:**  Surname Given Name  Anglisztika alapszak  … tanulmányi sáv / szakirány |     2021 |